Решение на Общия съд от 8 февруари 2023 г. — PBL и WA/Комисия
(Дело T-538/21)1
(Държавни помощи — Помощ в полза на футболен клуб — Отказ да се регистрира жалба, подадена от един от членовете на футболен клуб — Качество на заинтересована страна)
Език на производството: френски
Страни
Жалбоподатели: Penya Barça Lyon: Plus que des supporters (PBL) (Брон, Франция) и WA (представител: J. Branco, адвокат)
Ответник: Европейска комисия (представители: B. Stromsky и G. Braga da Cruz)
Предмет
С жалбите си жалбоподателите искат на основание член 263 ДФЕС, от една страна, да се отмени решение COMP/C.4/AH/mdr 2021(092342) на Комисията от 1 септември 2021 г. относно статута на жалба, подадена във връзка с държавна помощ, за която се твърди, че е предоставена на футболен клуб Paris Saint-Germain (SA.64489), и от друга страна, да се приемат няколко разпореждания по отношение на Европейската комисия
Диспозитив
Отхвърля жалбата.
Осъжда Penya Barça Lyon: Plus que des supporters (PBL) и WA да заплатят съдебните разноски, включително тези във връзка с обезпечителното производство.
____________
1     ОВ C 431, 25.10.2021 г.